ai4bharat/Pralekha huggingface dataset:
రక్షణ మంత్రిత్వ శాఖ
కొమరోస్లోని పోర్ట్ అంజివాన్ను సందర్శించిన ఐఎన్ఎస్ త్రిశూల్
భారతీయ నావికాదళ సుదూర విస్తరణలో భాగంగా, ఐఎన్ఎస్ త్రిశూల్ 31మే నుంచి 02 జూన్ 2023వరకు కొమరోస్ లోని పోర్ట్ అంజొవాన్ను సందర్శించింది. నౌక 31 మే 2023న అంజొవాన్ ద్వీపంలో లంగరు వేయగా, పౌర-సైనిక నాయకత్వం ఆహ్వానం పలికింది. పర్యటనలో భాగంగా, కమాండింగ్ అధికారి కెప్టెన్ కపిల్ కౌశిక్, అంజొవాన్ లోని ప్రభుత్వ సీనియర్ అధికారులను కలుసుకున్నారు. ఓడ రేవులో నౌక ఉన్న సమయంలో కొమరోస్ సాయుధ దళాలు, కొమరోస్ కోస్ట్గార్డ్ , క్రీడా స్థావరాలలో వృత్తిపరమైన సంభాషణలు, కొమరోస్ రక్షణ దళాలతో ఉమ్మడి యోగా సెషన్ను చేపట్టారు.
కొమరోస్ కోస్ట్గార్డ్ సిబ్బంది కోసం ఒబిఎంల నిర్వహణపై శిక్షణా వర్క్షాప్ను నిర్వహించారు. దానితో పాటుగా కమ్యూనికేషన్ పరికరాల మరమ్మత్తులలో, పోర్ట్ కంట్రోల్ వద్ద నావిగేషన్ రాడార్ డిస్ప్లే ఏర్పాటులోనూ కొమొరియన్ కోస్ట్గార్డ్కు ఓడ తోడ్పాటునందించింది.
అంజొవాన్ స్థానిక ప్రజల కోసం వైద్య శిబిరాన్ని కూడా నౌక నిర్వహించింది. దాదాపు 500మంది ఈ శిబిరం నుంచి లబ్ధిపొందారు. సాధారణ ఆరోగ్య పరీక్షలు మాత్రమే కాకుండా ఆప్తాల్మిక్  కార్డియోవాస్క్యులార్ , ఇఎన్టి కి సంబంధించిన పరీక్షలను కూడా నిర్వహించారు. ఇందుకు అదనంగా, కొమరొస్ రక్ష సిబ్బందికి బిఎల్ఎస్ లో శిక్షణను కూడా చేపట్టారు.
భారతదేశం పొరుగున ఉన్న ప్రాంతీయ నావికాదళాలతో సముద్ర తీర భద్రతా సహకారాన్ని బలోపేతం చేసి, ద్వైపాక్షిక సంబంధాలను పెంచుకోవాలన్న భారత్ నిబద్ధతకు అంజొవాన్ పోర్టు సందర్శన ప్రతిబింబిస్తుంది.
ప్రధాన మంత్రి కార్యాలయం
ఎఫ్ఐడిఇ ప్రపంచ కప్ లో ప్రశంసాయోగ్యమైన ఆటతీరు ను కనబరచినందుకుశ్రీ ప్రజ్ఞానంద కు ప్రశంసల ను వ్యక్తం చేసిన ప్రధాన మంత్రి
ఎఫ్ఐడిఇ  ప్రపంచ కప్ లో ప్రశంసాయోగ్యమైనటువంటి ఆటతీరు ను కనబరచినందుకు చదరంగం గ్రాండ్ మాస్టర్ శ్రీ ఆర్. ప్రజ్ఞానంద ను ప్రధాన మంత్రి శ్రీ నరేంద్ర మోదీ ప్రశంసించారు.
ప్రధాన మంత్రి X మాధ్యం లో ఒక ట్వీట్ ను పోస్ట్ చేస్తూ, అందులో -
‘‘ఫిడే వరల్డ్ కప్ లో ప్రశంసాయోగ్యమైన ఆటతీరు ను కనబరచిన శ్రీ ప్రజ్ఞానంద ను చూసి మనం గర్వపడుతున్నాం. ఆయన అసాధారణమైనటు వంటి కౌశలాన్ని ప్రదర్శించి, మరి బలవత్తరమైన శ్రీ మేగ్నస్ కార్ల్ సన్ కు ఫైనల్స్ లో గట్టి పోటీ ని ఇచ్చారు. ఇది చిన్న కార్యసిద్ధి ఏమీ కాదు. ఆయన పాలుపంచుకోబోయే భావి ఆటల పోటీల లో అత్యుత్తమం గా రాణించాలి అని ఆకాంక్షిస్తున్నాను.’’ అని వ్రాశారు.
బొగ్గు మంత్రిత్వ శాఖ
2022-23 ఆర్థిక సంవత్సరానికి బొగ్గు, లిగ్నైట్ గనులకు స్టార్ రేటింగ్ ఇచ్చే ప్రక్రియను ప్రారంభించినట్లు ప్రకటించిన బొగ్గు మంత్రిత్వ శాఖ
పోటీతత్వం & తవ్వకాల్లో స్థిరత్వాన్ని ప్రోత్సహించడంపై దృష్టి
గనుల మధ్య పోటీతత్వాన్ని పెంచడానికి; చట్టపరమైన నిబంధనలు పాటించడం, అధునాతన సాంకేతికత వినియోగం, ఆర్థిక విజయాల ఆధారంగా గనుల పనితీరును గుర్తించడానికి, 2022-23 ఆర్థిక సంవత్సరానికి బొగ్గు, లిగ్నైట్ గనులకు స్టార్ రేటింగ్ ఇచ్చే ప్రక్రియను ప్రారంభించినట్లు బొగ్గు మంత్రిత్వ శాఖ ప్రకటించింది.
తవ్వకం కార్యకలాపాలు, పర్యావరణ సంబంధిత కొలమానాలు, సాంకేతికతల స్వీకరణ, ఉత్తమ తవ్వకం పద్ధతులు, ఆర్థిక పనితీరు, పునరావాసం, కార్మికుల సంబంధిత అంశాలు, భద్రత & రక్షణ అనే ఏడు కీలక విషయాల్లోని వివిధ అంశాల ఆధారంగా గనుల పనితీరును మదింపు చేయడం స్టార్ రేటింగ్ విధానం లక్ష్యం.
బొగ్గు, లిగ్నైట్ గనులు స్టార్ రేటింగ్ కార్యక్రమంలో నమోదు చేసుకోవడానికి ఈ సంవత్సరం నోటిఫికేషన్ను 30 మే 2023న జారీ చేశారు. నమోదు కోసం స్టార్ రేటింగ్ పోర్టల్ను 01.06.2023న ప్రారంభించారు. 19.06.2023 వరకు, ఈ స్వల్ప కాలంలోనే 376 గనులు దరఖాస్తు చేసుకున్నాయి. 2018-19లో ఈ కార్యక్రమాన్ని ప్రారంభించినప్పటి నుంచి ఇదే అత్యధిక సంఖ్య. నమోదుల కోసం 30.06.2023 వరకు పోర్టల్ తెరిచి ఉంటుంది. కాబట్టి, మరిన్ని గనులు నమోదు చేసుకుంటాయని మంత్రిత్వ శాఖ ఆశిస్తోంది.
స్టార్ రేటింగ్ కార్యక్రమంలో పాల్గొనే గనులే సొంతంగా సమగ్ర మూల్యాంకనం చేసుకునేలా తొలుత ప్రోత్సహిస్తారు, జులై 31, 2023 నాటికి ఇది పూర్తి కావాలి. స్వీయ మదింపు పూర్తయిన తర్వాత, కమిటీ నిర్వహించే తనిఖీల ద్వారా అత్యధిక మార్కులు సాధించిన గనుల్లో తొలి 10% గనులను తదుపరి అంచె కోసం ఎంపిక చేస్తారు. మిగిలిన 90% గనులు ఆన్లైన్ సమీక్ష ప్రక్రియలోకి వెళతాయి. ఈ గనులన్నీ ఇతర గనులను సమీక్షించడం ద్వారా మూల్యాంకనానికి సహకరించవచ్చు. సమగ్ర సమీక్ష అక్టోబర్ 31, 2023 నాటికి పూర్తవుతుంది. ఆ తర్వాత కోల్ కంట్రోలర్ సమీక్ష ఉంటుంది, ఇది జనవరి 31, 2024 నాటికి పూర్తవుతుంది. ఆ తర్వాత తుది ఫలితాలను ప్రకటిస్తారు. రేటింగ్ కార్యక్రమంలో పారదర్శకత, నిష్పాక్షికత కోసం కోల్ కంట్రోలర్స్ ఆర్గనైజేషన్ ద్వారా మూల్యాంకనం నిర్వహిస్తారు.
పోటీతత్వాన్ని పెంచడం, బాధ్యతాయుత తవ్వకం విధానాలను ప్రోత్సహించడం ద్వారా దేశంలో బొగ్గు, లిగ్నైట్ గనుల సంపూర్ణ పనితీరును, స్థిరత్వాన్ని పెంచడాన్ని బొగ్గు మంత్రిత్వ శాఖ లక్ష్యంగా పెట్టుకుంది. ప్రతి గని విజయాలను సమగ్రంగా మూల్యాంకనం చేస్తూ ఐదు స్టార్ల నుంచి నో స్టార్ వరకు రేటింగ్స్ ఇస్తారు.
ఆర్థిక మంత్రిత్వ శాఖ
2018-19 ఆర్థిక సంవత్సరంలో రూ. 24.42 లక్షల కోట్లకు చేరిన వ్యయం రానున్న ఆర్థిక సంవత్సరంలో జిడిపి లో 3.3 శాతానికి చేరనున్న ఆర్థిక లోటు
- 2018-19 సంవత్సరంలో మొత్తం వ్యయం రూ. 24.42 లక్షల కోట్లు
- రూ. 6,24,276 కోట్లు ఉన్న ఆర్థిక లోటును రుణాల ద్వారా సమీకరణ
కేంద్ర ఆర్థిక మంత్రి శ్రీ అరుణ్ జైట్లీ పార్లమెంటులో ఈ రోజు 2018-19 సాధారణ బడ్జెట్ ప్రవేశపెడుతూ, వ్యవసాయ, సామాజిక, ఉపాధి కల్పన, మౌలిక రంగాలలో పెట్టుబడులను పెంచుతూ, నిధులను సక్రమంగా వినియోగిస్తూ, దేశం అభివృద్ధి చెందేలా చూడడానికి ప్రభుత్వం కట్టుబడి ఉందని అన్నారు. 2017-18లో సవరించిన అంచనాల ప్రకారం ద్రవ్య లోటు జిడిపి లో 0.2 శాతం మేరకు తగ్గించాలని లక్ష్యంగా పెట్టుకున్నామని ఆయన తెలిపారు. 2018-19లో ద్రవ్యలోటు జిడిపిలో 3.3 శాతం ఉండగలదని ఆయన అన్నారు.
ప్రస్తుత ప్రభుత్వం మే 2014లో అధికారం చేపట్టినప్పుడు ఆర్థిక లోటు జిడిపి లో 4.4 శాతం ఉందని అన్నారు. ద్రవ్యలోటును నియంత్రిస్తూ, ఆర్థిక క్రమశిక్షణ పాటించడానికి ప్రధాని, ప్రభుత్వం అత్యంత ప్రాధాన్యత నిచ్చాయని, ఆయన తెలిపారు. 2014-15 లో ద్రవ్యలోటును 4.1 శాతానికీ, 2015-16లో 3.9 శాతానికి, 2016-17లో 3.5 శాతానికి తమ ప్రభుత్వం తెచ్చిందని ఆయన తెలిపారు. 2017-18లో సవరించిన అంచనా ప్రకారం ద్రవ్యలోటు జిడిపి లో 3.5 శాతం - రూ. 5.95 లక్షల కోట్లు ఉండగలదని ఆయన అన్నారు.
తమ ప్రభుత్వం ఆర్థిక క్రమశిక్షణకు ప్రాధాన్యం ఇస్తున్నందుకు నిదర్శనం ఆర్థిక సంస్కరణ, బడ్జెట్ నిర్వహణ  కమిటీ యొక్క డెట్ రూల్ ప్రకారం కేంద్ర ప్రభుత్వం రుణానికీ, జిడిపి కీ ఉన్న నిష్పత్తిని 40 శాతానికి తీసుకురావాలన్న సిఫార్సును ఆమోదించడమేనని ఆయన అన్నారు.
రక్షణ మంత్రిత్వ శాఖ
సివిఆర్డిఇ అభివృద్ధి చేసిన ఉత్పత్తులను వినియోగదారులకు అప్పగింత
తపస్ , స్విఫ్ట్ యుఎవిల కోసం రిట్రాక్టబుల్ లాండింగ్ గేర్ వ్యవస్థలు, పి-75 జలాంతర్గామి కోసం 18 రకాల ఫిల్టర్లను అందించే కార్యక్రమం 10 జనవరి, 2021న డిఆర్డిఒ ల్యాబొరేటరీ అయిన కాంబాట్ వెహికిల్స్ రీసెర్చ్ అండ్ డెవలప్మెంట్ ఎస్టాబ్లిష్ మెంట్ , చెన్నైలో పార్లమెంటు సభ్యుడు, పార్లమెంటరీ స్టాండింగ్ కమిటీ ఫర్ డిఫెన్స్ సభ్యుడైన డాక్టర్ కళానిధి వీరాస్వామి, డిడిఆర్&డి కార్యదర్శి, డిఆర్డిఒ చైర్మన్ డాక్టర్ జి సతీష్ రెడ్డి, డిజి  పికె. మెహతాల సమక్షంలో జరిగింది.
తపస్ యుఎవి కోసం సివిఆర్డిఇ దేశీయంగా రూపకల్పన చేసి మూడు టన్నుల రిట్రాక్టబుల్ ల్యాండింగ్ గేర్ను అభివృద్ధి చేసింది. నమూనా తయారీ, అభివృద్ధి, ఈ గేర్ వ్యవస్థను పరీక్షించడం సిఇఎంఐఎల్ ఎసి, డిజిఎక్యూఎ సహకారంతో సర్టిఫికేషన్ కోసం జరిగాయి.
బహుళశాస్త్ర సంబంధ త్రిచక్ర నోస్ వీల్ టైప్ జల-విద్యుత్- మెకానికల్ వ్యవస్థను కోయంబత్తూర్లోని ఒక పరిశ్రమ ఉత్పత్తి చేస్తోంది. పరిశ్రమ అభివృద్ధి చేసిన రిట్రాక్టబుల్ ల్యాండింగ్ గేర్ వ్యవస్థ తొలి సెట్ను బెంగళూరు ఎడికి సివిఆర్డిఇ, చెన్నై డైరెక్టర్ అందచేశారు.
స్విఫ్ట్ అనే పేరు కలిగిన భిన్న శ్రేణి యుఎవికి సివిఆర్డిఇ ఒక టన్ రిక్ట్రాక్టబుల్ ల్యాండింగ్ వ్యవస్థను రూపకల్పన చేసి, అభివృద్ధి చేసింది. నిర్బంధిత ఉపసాగర స్థాయి పరిధిలో ఇమిడిపోయేలా ల్యాండింగ్ గేర్లను రూపకల్పన చేసి, అభివృద్ధి చేసేందుకు ఈ వ్యవస్థ పని చేస్తుంది. దీనిని సిఇఎంఐఎల్ ఎసి, డిజిఎక్యూఎ తగిన తనిఖీ, ధృవీకరణలు, భారతీయ పరిశ్రమ తోడ్పాటుతో ఉత్పత్తి చేశారు. ఈ వ్యవస్థను కూడా ఎడిఇ, బెంగళూరుకు అందజేశారు. పి-75 జలాంతర్గామి కోసం ద్రవచలిత, కందెన, సముద్రనీరు, ఇంధన ఫిల్టర్ల వంటి 18 రకాల ఫిల్టర్లను దేశీయంగా సివిఆర్డిఇ రూపకల్పన చేసి అభివృద్ధి చేసింది. ఈ ఫిల్టర్లను ప్రస్తుతం హైదరాబాద్, చెన్నైలోని భారతీయ పరిశ్రమల తోడ్పాటుతో ఉత్పత్తి చేస్తున్నారు. ఈ దేశీయ ప్రాజెక్టుకు డిఆర్డిఒ, నావికాదళం సంయుక్తంగా నిధులు సమకూరుస్తున్నాయి. సాంకేతికతను విజయవంతంగా పరిశ్రమకు బదలాయించారు. డిక్యూఎ తగినట్టుగా ధృవీకరించిన రెండు సెట్ల ఫిల్టర్లను భారతీయ నావికాదళానికి అందజేశారు.
దేశీయ నమూనా, రూపకల్పన కృషి ప్రాముఖ్యతను పట్టి చూపుతూ, ఈ కీలక కాంపొనెంట్లను ఉత్పత్తి చేసేందుకు ఉత్పాదక కేంద్రాలను ఏర్పాటు చేసిన పరిశ్రమలను అభినందించారు.
గృహ నిర్మాణం మరియు పట్టణ వ్యవహారాల మంత్రిత్వ శాఖ
జూలై 12న 167వ వ్యవస్థాపక దినోత్సవాన్ని జరుపుకోనున్న సీపీడబ్ల్యుడీ
గృహ నిర్మాణ మరియు పట్టణ వ్యవహారాల మంత్రిత్వ శాఖ  పరిధిలోని సెంట్రల్ పబ్లిక్ వర్క్స్ డిపార్ట్మెంట్  2021 జూలై 12న
167వ వ్యవస్థాపక దినోత్సవాన్ని జరుపుకోనుంది. దేశానికి చేసిన అద్భుతమైన సేవ తలచుకొంటూ సీపీడబ్ల్యుడీ వ్యవప్థాపక దినోత్సవం నిర్వహించనున్నారు.
కోవిడ్-19 మహమ్మారి విస్తరించి ఉన్న నేపథ్యంలో ఈ కార్యక్రమాన్ని డిజిటల్ రూపంలో నిర్వహించనున్నారు. సీపీడబ్ల్యుడీ 1854 జూలైలో ప్రజా పనుల అమలుకు కేంద్ర ఏజెన్సీగా ఉనికిలోకి వచ్చింది. ఇది ఇప్పుడు సమగ్ర నిర్మాణ నిర్వహణ విభాగంగా అభివృద్ధి చెందింది, ఇది ప్రాజెక్ట్ రూపకల్పన మొదలు ఆయా పనులు పూర్తయ్యే వరకు మరియు నిర్వహణకు సేవలను అందిస్తుంది.
కేంద్ర గృహనిర్మాణ, పట్టణ వ్యవహారాల శాఖ మంత్రి శ్రీ హర్దీప్ సింగ్ పూరి ఈ కార్యక్రమాన్ని ‘ముఖ్య అతిథి’గాను గృహనిర్మాణ, పట్టణ వ్యవహారాల శాఖ మంత్రి శ్రీ కౌషల్ కిషోర్లు ఈ కార్యక్రమానికి ‘గౌరవ అతిథి’గాను హాజరు కానున్నారు. ప్రారంభోత్సవంలో, నాలుగు సాంకేతిక ప్రచురణలను విడుదల చేయనున్నారు సీపీడబ్ల్యుడీ ఫ్లోరల్ టేబుల్: ఎ ట్రెజర్ కలెక్షన్, ఆఆర్పీ ఇ-మాడ్యూల్స్, నిర్మన్ భారతి - సీపీడబ్ల్యుడీ మరియు సీపీడబ్ల్యుడీ టెలిఫోన్ డైరెక్టరీ 2021 యొక్క అంతర్గత ప్రచురణలను ప్రముఖులు ఈ సందర్భంగా విడుదల చేయనున్నారు. సీపీడబ్ల్యుడీ యొక్క కార్యకలాపాలు, విజయాలను వర్ణించేలా సీపీడబ్ల్యుడీ పై నిర్మించిన ఒక లఘుచిత్రాన్ని కూడా ఈ కార్యక్రమ సమయంలో ప్రదర్శించనున్నారు. ఈ సందర్భంగా, సీపీడబ్ల్యుడీలో ఉత్తమమైన
సేవలను అందించిన అధికారులకు పతకాలను బహూకరించనున్నారు. సంస్థకు
చెందిన అధికారులు మరియు ఇతర నిపుణులచే పలు సాంకేతిక ప్రదర్శనలు ఇవ్వబడుతాయి.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా, ఇప్పటివరకు 108.21 కోట్ల డోసులను అందించారు.
గత 24 గంటల్లో 10,853 కొత్త కేసులు నమోదయ్యాయి.
రికవరీ రేటు 98.24% కు చేరింది. 2020 మార్చి నుంచి ఇది గరిష్ట స్థాయి.
గత 24 గంటల్లో 12,432 మంది కోలుకున్నారు. దీంతో, కోలుకున్నవారి మొత్తం సంఖ్య 3,37,49,900 కు పెరిగింది.
మొత్తం కేసుల్లో క్రియాశీల కేసులు 1% కంటే తక్కువగా, 0.42% వద్ద ఉన్నాయి. 2020 మార్చి నుంచి ఇది కనిష్ట స్థాయి.
దేశవ్యాప్త క్రియాశీల కేసుల సంఖ్య 1,44,845. ఇది 260 రోజుల కనిష్ట స్థాయి.
రోజువారీ పాజిటివిటీ రేటు  గత 34 రోజులుగా 2% కన్నా తక్కువగా ఉంది.
వారపు పాజిటివిటీ రేటు  గత 44 రోజులుగా 2% కన్నా తక్కువగా ఉంది.
ఇప్పటివరకు 61.48 కోట్ల కొవిడ్ పరీక్షలు చేశారు.
పెట్రోలియం- సహజ వాయువుల మంత్రిత్వ శాఖ
బయో ఇంధనాల ఉత్పత్తి
జీ ఇంధనాలపై జాతీయ విధానం- 2018 ప్రకారం.. ప్రత్యేక ఆర్థిక మండలాలు / ఎగుమతి ఆధారిత యూనిట్లలో ఉన్న యూనిట్ల ద్వారా దేశంలో జీవ ఇంధనాల ఉత్పత్తిని ప్రోత్సహించడానికి, వాటి ద్వారా ఎగుమతి చేయడానికి ఉద్దేశించిన జీవ ఇంధనాల ఉత్పత్తికి సంబంధించిన ఫీడ్స్టాక్ను దిగుమతి చేసుకోవడం ఎటువంటి పరిమితి లేకుండా అనుమతించబడుతుంది.
డైరెక్టరేట్ జనరల్ ఆఫ్ కమర్షియల్ ఇంటెలిజెన్స్ అండ్ స్టాటిస్టిక్స్ అందించిన సమాచారం మేరకు 2022–-23 ఆర్థిక సంవత్సరంలో సుమారుగా భారతీయ వాణిజ్య వర్గీకరణ కింద 3520064 కిలోల బయోడీజిల్ మరియు మిశ్రమం - హార్మోనైజ్డ్ సిస్టమ్  కోడ్ల ఆధారంగా 38260000 ఎగుమతి చేయబడింది.
ఆహార, ప్రజాపంపిణీ శాఖ వడ్డీ రాయితీ పథకం కింద కర్ణాటక రాష్ట్రం నుండి సంవత్సరానికి 144 కోట్ల లీటర్ల ఇథనాల్ సామర్థ్యాన్ని అంచనా వేయడానికి 36 ప్రాజెక్టులకు రూ.119.90 కోట్లు విడుదల చేయబడ్డాయి.
'భారతదేశంలో ఇథనాల్ బ్లెండింగ్ కోసం 2020-–25'పై వివరణాత్మక నివేదిక 2025–-26 నాటికి భారతదేశంలో 20% ఇథనాల్ కలపడం లక్ష్యాన్ని సాధించడానికి మార్గదర్శకత్వం అందిస్తుంది. 2021-–22 ఇథనాల సప్లయ్ సంవత్సరం కోసం పైన పేర్కొన్న రోడ్మ్యాప్లో సెట్ చేసిన 10% ఇథనాల్ బ్లెండింగ్ లక్ష్యం సాధించబడింది.
పెట్రోలియం మరియు సహజవాయువు మంత్రిత్వ శాఖ 30.04.2019 నాటి నోటిఫికేషన్ ద్వారా ‘రవాణా ప్రయోజనాల కోసం హై స్పీడ్ డీజిల్తో కలపడం కోసం బయోడీజిల్ అమ్మకానికి మార్గదర్శకాలు–-2019’ని విడుదల చేసింది. ఈ మార్గదర్శకాలలోని నిబంధన ‘x’ ప్రకారం.. బయోడీజిల్ సరైన నాణ్యత మరియు పరిమాణంలో వినియోగదారులకు అందుబాటులో ఉందని నిర్ధారించడానికి బయోడీజిల్ విక్రయించే రిటైల్ అవుట్లెట్లను క్రమం తప్పకుండా తనిఖీ చేసే అధికారం రాష్ట్రాలు/కేంద్రపాలిత ప్రాంతాల ప్రభుత్వాలకు అధికారులకు ఉంటుంది.
పెట్రోలియం & సహజ వాయువు మంత్రిత్వ శాఖ అన్ని రాష్ట్రాలు మరియు కేంద్ర పాలిత ప్రాంతాల ప్రధాన కార్యదర్శులు మరియు నిర్వాహకులకు కూడా లేఖలు రాసి బయోడీజిల్ పేరుతో అనధికారిక ఉత్పత్తిని విక్రయించే విషయాన్ని పరిశీలించి, ఈ విపత్తును అరికట్టడానికి అవసరమైన ఆదేశాలు జారీ చేసింది. బీఐఎస్ స్పెసిఫికేషన్ల ప్రకారం మిశ్రమ జీవ ఇంధనాలను విక్రయించాలనిప్రభుత్వ రంగ చమురు మార్కెటింగ్ కంపెనీలను ప్రభుత్వం ఆదేశించింది.
పెట్రోలియం మరియు సహజ వాయువు మంత్రిత్వ శాఖ సహాయ మంత్రి శ్రీ రామేశ్వర్ తెలి సోమవారం రాజ్యసభలో లిఖితపూర్వక సమాధానంలో ఈ మేరకు సమాచారాన్ని అందించారు.
మంత్రిమండలి
ఛత్తీస్ఘడ్లో షెడ్యూలు తెగల జాబితాలో సవరణకు కేంద్ర కేబినెట్ ఆమోదం
ప్రధానమంత్రి శ్రీ నరేంద్రమోదీ అధ్యక్షతన సమావేశమైన కేంద్ర కేబినెట్, ఛత్తీస్ఘడ్లోని షెడ్యూలు తెగల  జాబితాలో మార్పులు చేసేందుకు వీలుగా రాజ్యాంగ  ఆర్డర్  బిల్లు 2016 ద్వారా అధికారిక సవరణలను తీసుకువచ్చేందుకు రూపొందిన ప్రతిపాదనల కేబినెట్ నోట్కు ఆమోదం తెలిపింది.
ఛత్తీస్ఘడ్ షెడ్యూలు తెగల జాబితాలో ఈ కింద తెలిపిన మార్పులు చేయడం జరుగుతుంది.
1)ఎంట్రీ నెంబర్ 5 లో, భారియా భూమియా తర్వాత, ఈ కింది దానిని చేర్చడం జరుగుతుంది. అది
భూయిన్యా,భూయియాన్, భూయాన్
2)ఎంట్రీ 14 విషయంలో కింది ప్రత్యామ్నాయం చేరుస్తారు.
14. ధన్వార్,ధనుహర్,ధనువార్
3) ఎంట్రీ 32, 33 విషయంలో కింద తెలిపిన ప్రత్యామ్నాయాలను చేరుస్తారు. అవి
32. నగెసియా, నగాసియా, కిసాన్ 33. ఒరాన్,ధంకా,ధన్గడ్
4)ఎంట్రి 41 విషయంలో కింది ప్రత్యామ్నాయం చేరుస్తారు అవి
(41. సవార్, సవర, సౌన్ర సాఓన్రా మరియు ఎంట్రీ 42 తర్వాత కింది ఎంట్రీని చేరుస్తారు. అది 43- భిన్జ్హియా
ఈ చట్టాన్ని రాజ్యాంగ  ఆర్డర్  బిల్లు , 2019 అంటారు. బిల్లు చట్టంగా రూపొందిన తర్వాత ఈ కమ్యూనిటీలకు చెందిన సభ్యులు ఛత్తీస్ఘడ్కు చెందిన సవరించిన షెడ్యూల్డ్ తెగల జాబితాలో సభ్యుడు అవుతారు. దీని ద్వారా వీరు ప్రస్తుత ప్రభుత్వ పథకాల కింద షెడ్యూలు తెగల వారు పొందే ప్రయోజనాలు పొందడానికి వీలు కలుగుతుంది. పోస్ట్ మెట్రిక్ స్కాలర్షిప్, నేషనల్ ఓవర్సీస్ స్కాలర్షిప్, నేషనల్ ఫెలోషిప్, ఉన్నత ప్రమాణాలు కలిగిన విద్య, నేషనల్ షెడ్యూల్డ్ ట్రైబ్స్ ఫైనాన్స్ డవలప్మెంట్ కార్పొరేషన్ నుంచి రాయితీపై రుణాలు పొందే అవకాశం, ఎస్టి బాల బాలికలకు హాస్టల్ సదుపాయం వంటివి ఇలాంటి ప్రధాన పథకాలలో కొన్ని. వీటికి తోడు ప్రభుత్వ విధానాల ప్రకారం విద్యాసంస్థలలో ప్రవేశానికి, ఉద్యోగాలలో రిజర్వేషన్లు పొందడానికి వీరికి అవకాశం ఉంటుంది.
ప్రధాన మంత్రి కార్యాలయం
ఫ్రాన్స్ లోని చెట్రేరోక్స్ లో పారా శూటింగ్ వరల్డ్ కప్ లో బంగారు పతకాన్ని గెలుచుకొన్నందుకు శ్రీమనీష్ నర్వాల్ ను మరియు రుబీనా ఫ్రాన్సిస్ గారి ని అభినందించిన ప్రధాన మంత్రి
ఫ్రాన్స్ లోని చేట్రెరౌక్స్ లో జరిగిన పారా షూటింగ్ ప్రపంచ కప్ లో స్వర్ణ పతకాన్ని గెలుచుకొన్నందుకు గాను శ్రీ మనీష్ నర్వాల్ కు మరియు రుబీనా ఫ్రాన్సిస్ గారి కి ప్రధాన మంత్రి శ్రీ నరేంద్ర మోదీ అభినందనలు తెలిపారు.
ప్రధాన మంత్రి ఒక ట్వీట్ లో -
‘‘#Chateauroux2022 లో 10 మీటర్ ల ఎయర్ పిస్టల్ మిక్స్ డ్ ఈవెంట్ లో స్వర్ణాన్ని గెలుచుకొన్న శ్రీ మనీష్ నర్వాల్ ను మరియు రుబీనా ఫ్రాన్సిస్ గారి ని చూసి గర్వపడుతున్నాను.
ఈ ప్రత్యేకమైన గెలుపున కు గాను వారికి ఇవే అభినందన లు. వారు వారి రాబోయే ప్రయాసల లో సైతం రాణించుదురు గాక.’’ అని పేర్కొన్నారు.
(
యువజన వ్యవహారాలు, క్రీడల మంత్రిత్వ శాఖ
ఎన్సీవోయీ హమీర్పూర్లో బ్యాడ్మింటన్ కోర్టు మ్యాట్లు, జూడో హాల్, బాక్సింగ్ హాల్ ప్రారంభించిన శ్రీ అనురాగ్ సింగ్ ఠాకూర్
హిమాచల్ప్రదేశ్లోని హమీర్పూర్లోని శాయ్ నేషనల్ సెంటర్ ఆఫ్ ఎక్సలెన్స్లో  వివిధ క్రీడా సౌకర్యాలను కేంద్ర యువజన వ్యవహారాలు & క్రీడల శాఖ మంత్రి అనురాగ్ సింగ్ ఠాకూర్ శుక్రవారం ప్రారంభించారు. ఎన్సీవోయీ హమీర్పూర్లో బాక్సింగ్ హాల్, జూడో హాల్తో పాటు ఫ్లోరింగ్తో కూడిన బ్యాడ్మింటన్ కోర్ట్ మ్యాట్లను భారత క్రీడల ప్రాధికార సంస్థ ఏర్పాటు చేసింది.
నేషనల్ సెంటర్ ఆఫ్ ఎక్సలెన్స్ హమీర్పూర్ను 2022 మార్చిలో హిమాచల్ప్రదేశ్ ప్రభుత్వ సహకారంతో స్థాపించారు. ప్రస్తుతం, 91 మంది క్రీడాకారులు అథ్లెటిక్స్, బ్యాడ్మింటన్, బాక్సింగ్, జూడో, హాకీ, రెజ్లింగ్ వంటి 6 విభాగాల్లో శిక్షణ పొందుతున్నారు. ప్రస్తుతం, ఆ ప్రాంగణంలో క్రీడాకారులకు వసతి ఏర్పాట్లు లేవు. ఎన్సీవోయీ విస్తరణ పనులు కొనసాగుతున్నాయి. ఇందులో అంతర్జాతీయ క్రీడా మైదానం, ఒలింపిక్ సైజ్ స్విమ్మింగ్ పూల్ సహా 300 పడకల వసతి గృహాన్ని నిర్మిస్తారు.
తక్కువ సమయంలో కోర్టులను విజయవంతంగా ఏర్పాటు చేసిన శాయ్ కృషిని శ్రీ అనురాగ్ సింగ్ ఠాకూర్ అభినందించారు. “ఈ శాయ్ ఎన్సీవోయీ పూర్తి కావడానికి కేవలం 10 నెలల సమయం పట్టింది. డాక్టర్ అంబేడ్కర్ జయంతి రోజున కొత్త బ్యాడ్మింటన్ కోర్టులు, కొత్త లైట్ల వ్యవస్థ, రెజ్లింగ్, జూడో హాళ్లు ప్రారంభిస్తున్నాం. రికార్డు సమయంలో ఈ ఏర్పాట్లు జరిగాయి. ఈ ఎన్సీవోయీకి మరిన్ని సౌకర్యాలు వస్తాయి. డాక్టర్ అంబేడ్కర్ చూపిన మార్గంలో మనమందరం నడుద్దాం, మన కలల సాధనకు కృషి చేద్దాం" అని చెప్పారు.
“ఎన్సీవోయీలో చాలా మంది ప్రతిభావంతులైన క్రీడాకారులు ఉన్నారు. ఇక్కడ పొందే శిక్షణ నైపుణ్యాలు వాళ్ల క్రీడా జీవితాన్ని మరింత మెరుగుపరుస్తుంది. ఇది చాలా సంతృప్తికరంగా ఉంది, హిమాచల్ప్రదేశ్లో క్రీడల అభివృద్ధికి మరింత ఉత్తేజాన్ని ఇస్తుంది. ఈ ప్రాంతాన్ని భారతదేశంలో తదుపరి పెద్ద క్రీడల కేంద్రంగా మార్చాలని మేం లక్ష్యంగా పెట్టుకున్నాం” అని శ్రీ ఠాకూర్ చెప్పారు.
ప్రధాన మంత్రి కార్యాలయం
జి-20 కార్యనిర్వాహకులతో తన ఇష్టాగోష్ఠి విశేషాలను పంచుకున్న ప్రధానమంత్రి
ప్రధానమంత్రి శ్రీ నరేంద్ర మోదీ నిన్న భారత మండపంలో జి-20 కార్యానిర్వాహకులతో ఇష్టాగోష్ఠిగా
సమావేశమయ్యారు.
ఈ కార్యక్రమం వివరాలను పలువురు సీనియర్ పాత్రికేయులు ‘ఎక్స్’ పోస్టుల ద్వారా వెల్లడించారు. న్న
ఆ పోస్టులను ప్రధానమంత్రి ‘ఎక్స్’ పోస్టుద్వారా పంపిన సందేశంలో ప్రజలతో పంచుకున్నారు.
ఆర్ధిక వ్యవహారాల మంత్రివర్గ సంఘం
అంతర్ రాష్ట్ర ప్రసారవ్యవస్థ - గ్రీన్ ఎనర్జీ కారిడార్ రెండో దశ కు ఆమోదంతెలిపిన మంత్రిమండలి
ఈ పథకాన్ని 12,031 కోట్ల రూపాయల మొత్తం అంచనా వ్యయం తో ఏర్పాటుచేయానేది లక్ష్యం గా ఉంది
ఈ పథకం 2030వ సంవత్సరాని కల్లా 450 గీగావాట్ స్థాపిత నవీకరణయోగ్య శక్తి  సామర్ధ్యాన్ని సాధించాలి అనే లక్ష్యాన్ని నెరవేర్చుకోవడం లో సాయపడనుంది
ఇంట్రా-స్టేట్ ట్రాన్స్ మిశన్ సిస్టమ్  తాలూకు గ్రీన్ ఎనర్జీ కారిడార్  రెండో దశ పథకాన్ని అమలు చేయడాని కి ప్రధాన మంత్రి శ్రీ నరేంద్ర మోదీ అధ్యక్షత న ఈ రోజు న సమావేశమైన ఆర్థిక వ్యవహారాల మంత్రివర్గ సంఘం  ఆమోదం తెలిపింది. దీనిలో భాగం గా ఇంచుమించు 10,750 సర్క్యూట్ కిలోమీటర్ ల మేరకు ప్రసార మార్గాలు మరియు సబ్ స్టేశన్ లకు దాదాపు గా 27,500 మెగా వోల్ట్-ఏంపియర్ ల ప్రసారం సామర్ధ్యాన్ని అదనం గా జత చేయడం జరుగుతుంది. ఈ పథకం ద్వారా ఏడు రాష్ట్రాలు.. గుజరాత్, హిమాచల్ ప్రదేశ్, కర్నాటక, కేరళ, రాజస్థాన్, తమిళ నాడు, ఇంకా ఉత్తర్ ప్రదేశ్.. లలో గ్రిడ్ ఏకీకరణ కు తోడు సుమారు 20 గీగావాట్ నవీకరణ యోగ్య శక్తి  యొక్క క్లియరెన్సు కు కూడా మార్గం సుగమం కానుంది.
ఈ పథకాన్ని మొత్తం 12,031.33 కోట్ల రూపాయల అంచనా ఖర్చు తో ప్రారంభించాలనే లక్ష్యాన్ని పెట్టుకోవడమైంది. దీనిలో 3970.34 కోట్ల రూపాయల మేరకు కేంద్రీయ ఆర్థిక సహాయం  ఉంటుంది. ఇది ప్రాజెక్టు వ్యయం లో 33 శాతాని కి సమానం. ప్రసార వ్యవస్థ లను 2021-22 ఆర్థిక సంవత్సరం మొదలుకొని 2025-26 ఆర్థిక సంవత్సరం వరకు అంటే అయిదు సంవత్సరాల కాలం లోపల నిర్మించడం జరుగుతుంది. కేంద్రీయ ఆర్థిక సహాయం  అనేది అంతర్ రాష్ట్ర ప్రసార ఖర్చుల ను ఆఫ్ సెట్ చేయడం లో తోడ్పడనుంది. ఈ విధం గా విద్యుత్తు ధరల ను తక్కువ గా ఉంచడాని కి వీలవుతుంది. ఈ ప్రకారం గా, ప్రభుత్వం యొక్క మద్దతు తో విద్యుత్తు అంతిమ వినియోగదారుల కు, అదే దేశంలోని పౌరులకు మేలు కలుగుతుందన్న మాట.
ఈ పథకం 2030వ సంవత్సరాని కల్లా 450 గీగావాట్ స్థాపిత నవీకరణ యోగ్య శక్తి సామర్ధ్యం అనే లక్ష్యాన్ని సాధించడం లో సహాయకారి కానుంది.
ఈ పథకం దేశాని కి దీర్ఘకాలిక శక్తి రంగ భద్రత ను సమకూర్చడానికి కూడా తోడ్పాటు ను అందించడం తో పాటు కర్బన పాదముద్ర ను తగ్గించడం ద్వారా పర్యావరణ సంబంధి స్థిర వృద్ధి ని కూడా ప్రోత్సహించనుంది. దీనితో విద్యుత్తు మరియు ఇతర సంబంధి రంగాల లో ఇటు నైపుణ్యాలు అంతగా లేనటువంటి సిబ్బంది కి, అటు నిపుణులైన సిబ్బంది కి.. ఈ రెండు విధాలైన శ్రమికులకు పెద్ద ఎత్తున ప్రత్యక్ష ఉపాధి అవకాశాలు, పరోక్ష ఉపాధి అవకాశాలు ఏర్పడుతాయి.
ఈ పథకం జిఇసి - ఒకటో దశ కు అదనం గా ఉంటుంది. జిఇసి ఒకటో దశ అనేది గ్రిడ్ ఏకీకరణ మరియు సుమారు 24 గీగావాట్ నవీకరణయోగ్య శక్తి క్లియరెన్సు సందర్భం లో ఆంధ్ర ప్రదేశ్, గుజరాత్, హిమాచల్ ప్రదేశ్, కర్నాటక, మధ్య ప్రదేశ్, మహారాష్ట్ర, రాజస్థాన్ మరియు తమిళ నాడు రాష్ట్రాల లో ఇప్పటికే అమలవుతున్నది. ఈ ఒకటో దశ 2022వ సంవత్సరాని కల్లా పూర్తి అవుతుందన్న ఆశ ఉంది. ఏ సబ్ స్టేశన్ ల దగ్గర 4056.67 కోట్ల రూపాయల కేంద్రీయ ఆర్థిక సహాయం  సహితంగా 10,141.68 కోట్ల రూపాయల అంచనా వ్యయం తో కూడిన ట్రాన్స్ మిశన్ ప్రాజెక్టులు ఉన్నాయో, ఆ సబ్ స్టేశన్ లలో 9,700 సర్క్యూట్ కిలో మీటర్ లకు అదనం గా ప్రసార మార్గాల ను, మరి అందులో 22,600 మెగా వోల్ట్- ఏంపియర్ ల అదనపు సామర్ధ్యాన్ని జోడించడం కోసం ఈ పథకాన్ని తలపెట్టడమైంది.
వాణిజ్యం, పరిశ్రమల మంత్రిత్వ శాఖ
ఇండస్ట్రియల్ ఎంటర్ప్రెన్యూర్స్ మెమొరాండం  మంజూరు చేసేందుకు కాగితంలేని ప్రక్రియ అభివృద్ధి
పారదర్శకత, వ్యాపారం చేయడాన్ని సులభతరం చేయడానికి అవకాశాలను పెంచేందుకు డిపిఐఐటి తన ఇండస్ట్రియల్ ఎంటర్ప్రెన్యూర్స్ మెమొరాండం  పోర్టల్ ను పునర్వ్యవస్థీకరించింది. ఒక కంపెనీ అన్ని ప్రాంతాలు, రంగాల వివరాలను ఒకే చోట పొందే విధంగా ఏక ఐఇఎం వ్యవస్థను ఆధునీకరించిన పోర్టల్ అందుబాటులోకి తెచ్చింది.
ఎటువంటి ఆటంకాలు లేకుండా ఒకే ఫార్మ్లో పెట్టుబడి సంకల్పాలు , ఉత్పత్తి ప్రారంభమైన అంశం నమోదు  ద్వారా సౌలభ్యాన్ని అందిస్తోంది. గతంలో నమోదు చేసిన ఐఇఎంలలో మార్పులను కూడా తేలికగా చేసుకోవచ్చు. ఈ మొత్తం ప్రక్రియ సమాచార నమోదు తిరిగి చేయాల్సిన అవసరం లేకుండా చేస్తుంది.
ఆమోదానికి సంబంధించిన సమాచారాన్ని కాగితంతో పనిలేని విధంగా దరఖాస్తుదారులకు ఇమెయిల్, ఎస్ ఎంఎస్ల ద్వారా అందించడం జరుగుతుంది. అలాగే ఏకకాల సమాచారాన్ని సంబంధిత రాష్ట్ర ప్రభుత్వాలకు పంపడం జరుగుతుంది. దరఖాస్తును సమర్పించడానికి, ఐఇఎం సర్టిఫికెట్ పొందేందుకు http://services.dipp.gov.in అన్న లింక్ను క్లిక్ చేయడం ద్వారా జి2బి పోర్టల్ ను యాక్సెస్ చేయవచ్చు.
పారిశ్రామిక  చట్టం, 1951 కింద పారిశ్రామిక వ్యవస్థాపకులు ఇండస్ట్రియల్ ఎంటర్ప్రెన్యూర్స్ మెమొరాండ్ను ను దాఖలు చేసేందుకు దరఖాస్తులను అందుకునేందుకు జి2బి పోర్టల్ను డిపిఐఐటి నిర్వహిస్తోంది.
ప్రధాన మంత్రి కార్యాలయం
‘మన్ కీ బాత్’ ప్రసంగంలో చండీగఢ్లోని ఫుడ్స్టాల్ యజమానికి ప్రధాని ప్రశంస
ప్రధానమంత్రి శ్రీ నరేంద్ర మోదీ తన నెలవారీ ‘మన్ కీ బాత్’ రేడియో కార్యక్రమం ద్వారా ఇవాళ ప్రజలనుద్దేశించి ప్రసంగిస్తూ చండీగఢ్లోని ఓ ఫుడ్స్టాల్ యజమాని సంజయ్ రాణా చొరవను ప్రశంసించారు. ఈ మేరకు కోవిడ్-19 టీకాలు తీసుకునేలా ప్రజలకు ప్రేరణ ఇవ్వడంలో అతని చొరవను కొనియాడారు. కోవిడ్ టీకా తీసుకున్నవారికి ‘షోలే భటూరే’ వంటకాన్ని రాణా ఉచితంగా ఇవ్వాలన్న తన కుమార్తె, మేనకోడలు సూచించగా అందుకు అంగీకరించాడు.
చండీగఢ్లోని సెక్టర్-29లో సంజయ్ రాణా సైకిలుమీద ‘షోలే భటూరే’ అమ్ముతుంటాడు. ఈ క్రమంలో టీకా వేసుకున్న రోజున ఆ మేరకు ఆధారం చూపినవారికి ఈ వంటకాన్ని ఉచితంగా అందజేసేవాడని ప్రధానమంత్రి వెల్లడించారు. దీన్నిబట్టి డబ్బుకన్నా సమాజ సంక్షేమం, సేవాస్ఫూర్తి, కర్తవ్య నిర్వహణలే మిన్న అని రుజువు చేశాడంటూ సదరు ఫుడ్స్టాల్ యజమాని చొరవను ఆయన మరోసారి ప్రశంసించారు.
పౌర విమానయాన మంత్రిత్వ శాఖ
వందే భారత్ మిషన్ కింద 2,17,000 విమానాలు నడిచాయి
అక్టోబర్ 2021వరకు దాదాపు 1.83 కోట్ల మంది ప్రయాణీకులకు సదుపాయం
ప్రపంచాన్ని కోవిడ్ -19 మహమ్మారి పట్టి పీడిస్తున్న కాలంలో భారత జాతీయులను స్వదేశానికి తీసుకురావడానికి, భారత్, ప్రపంచంలోని వివిధ దేశాల మధ్య యాత్రికుల ప్రయాణ సదుపాయాన్ని కల్పించేందుకు ప్రభుత్వం వందే భారత్ మిషన్ను చేపట్టింది.
వందే భారత్ మిషన్ కింద 31.10. 2021 వరకు 2,17,000 విమానాలను నడిపి, 1.83 కోట్ల మంది ప్రయాణీకులకు సదుపాయం కల్పించారు. అనెక్చర్-ఎలో స్వదేశానికి వచ్చిన, విదేశాలకు వెళ్ళిన ప్రయాణీకుల వివరాలను రాష్ట్రాల వారీగా ఇవ్వడం జరిగింది. వందే భారత్ మిషన్ కింద చేపట్టిన కార్యకలాపాలు వైమానిక సంస్థలు వాణిజ్య కార్యకలాపాలు చేపట్టాయి. ఇందుకు విమాన ప్రయాణ ఛార్జీలను ప్రయాణీకులు చెల్లించారు. వందే భారత్ మిషన్కు పౌర విమానయాన శాఖ ఎటువంటి రాయితీ/ గ్రాంట్ను అందించలేదు.
అనెక్చర్ -ఎ
వందే భారత్ మిషన్ లో ప్రయాణించిన  ప్రయాణీకుల వివరాలు-
రాష్ట్రాలు/
కేంద్రపాలిత ప్రాంతాలు 01..04. 2020 నుంచి 31.10.2021 వరకు
విదేశాలకు స్వదేశానికి మొత్తం
అండమాన్& నికోబార్ 13 13 26
ఆంధ్రప్రదేశ్ 1922 94244 96166
అస్సాం 35 349 384
బీహార్ 1162 11914 13076
చండీగఢ్ 4138 11617 15755
ఢిల్లీ 2943325 2760000 5703325
గోవా 28752 36798 65550
గుజరాత్ 183053 210417 393470
కర్నాటక 558673 593321 1151994
కేరళ 2067447 2399688 4467135
మహారాష్ట్ర 1298689 1009619 2308308
మణిపూర్ 12 19 31
మధ్యప్రదేశ్ 1504 1393 2897
ఒడిషా 723 5425 6148
పంజాబ్ 169878 151064 320942
రాజస్థాన్ 71123 111370 182493
తెలంగాణ 496173 638225 1134398
తమిళనాడు 670368 905845 1576213
ఉత్తర్ ప్రదేశ్ 185601 487682 673283
పశ్చిమ బెంగాల్ 114743 133567 248310
సంపూర్ణ మొత్తం 8797334 9562570 18359904
ఈ సమాచారాన్ని సోమవారం రాజ్యసభలో అడిగిన ప్రశ్నకు పౌర విమాన యాన శాఖ సహాయ మంత్రి  లిఖిత పూర్వక సమాధానం ద్వారా వెల్లడించారు.